Tannie Poppie se lamskenkel met kwepers - The Bulletin News
Tannie Poppie se lamskenkel met kwepers
Sondag-lamskenkel met kwepers op twee maniere In hierdie gereg word kwepers behoorlik gevier. Nie net word kwepers saam met die skenkels tot murgsag geprut nie; daar word ook botter-gesoteerde kweperskywe saam met dit bedien. Ek het ook patats in die oond gesit, maar dis heeltemal jou keuse. 4 – 6 ruim porsies
• 30 ml olyfolie (ek gebruik hiervoor Olive Pride se gemengde olyf- en saadolie)
• 2 groot uie, in agstes gesny
• 3 groot kwepers, geskil en in kwarte of agstes gesny
• 4 knoffelhuisies, fyngekap of gemaal
• 250 ml lam, groente of hoenderaftreksel
• 10-15 ml paprika (gebruik 15 ml as jy baie goeie paprika het, anders minder)
• Verhit oond na 150C.
• Geur die skenkels met sout en peper. Verhit die olie in 'n oondvaste dikboomkasserol-bak (bak met 'n deksel) en verbruin die skenkels aan alle kante. Werk in twee sarsies om te verseker dat dit mooi verbruin en nie begin stoom nie. (Pak dit in twee lae opmekaar indien nodig).
• Meng die volgende saam in 'n bakkie: aftreksel, asyn, konfyt, paprika, koljander, komyn en knoffel; giet dit oor die skenkels. Pak die uie en lourierblare om die skenkels, sit die deksel op en bak in die oond vir 90 minute. Pak nou die kweperskywe rondom die skenkels, bedek weer en bak 'n verdere 90 minute.